ഭ്രമയുഗം

2024 ഫെബ്രുവരിയിൽ പുറത്തിറങ്ങിയ ഒരു മലയാള ഭാഷ ഡാർക്ക് ഫാൻ്റസി ഹൊറർ ചിത്രമാണ് ഭ്രമയുഗം: ദി ഏജ് ഓഫ് മാഡ്‌നസ് (അർത്ഥം: ഭ്രാന്തിന്റെ യുഗം). രാഹുൽ സദാശിവൻ സംവിധാനം ചെയ്ത ഈ ചലച്ചിത്രം നൈറ്റ് ഷിഫ്റ്റ് സ്റ്റുഡിയോസും YNOT സ്റ്റുഡിയോയും സംയുക്തമായി നിർമ്മിച്ചു. ഐതിഹ്യമാലയിൽ നിന്നുള്ള മന്ത്രവാദത്തിന്റെ കഥകളും കുഞ്ചമൺ പോറ്റി എന്നറിയപ്പെടുന്ന ഒരു കഥാപാത്രവുമാണ് ഈ സിനിമയ്ക്ക് പ്രചോദനമായത്. ചിത്രത്തിൽ മമ്മൂട്ടിക്കൊപ്പം അമൽഡ ലിസ്, അർജുൻ അശോകൻ, സിദ്ധാർത്ഥ് ഭരതൻ എന്നിവർ അഭിനയിക്കുന്നു.

2024 ഫെബ്രുവരി 15 ന് ഈ ചിത്രം റിലീസ് ചെയ്തു.  മമ്മൂട്ടി, അർജുൻ അശോകൻ, സിദ്ധാർത്ഥ് ഭരതൻ എന്നിവരുടെ പ്രകടനത്തെ നിരൂപകർ പ്രശംസിച്ചുകൊണ്ട് എഴുതി.  

കഥ സംഗ്രഹം
പതിനേഴാം നൂറ്റാണ്ടിലെ മലബാറിൽ തേവനും കോരനും പൊന്നാനിയിലെ പോർച്ചുഗീസ് അടിമക്കച്ചവടത്തിൻ്റെ പിടിയിൽ നിന്ന് രക്ഷപ്പെട്ട് കിഴക്കോട്ട് പലായനം ചെയ്തു. രാത്രിയിൽ അവർ ഭാരതപ്പുഴയുടെ തീരത്ത് ക്യാമ്പ് ചെയ്യുന്നു. എന്നാൽ കോരനെ ഒരു യക്ഷി കൊല്ലുന്നു. രാവിലെ ഉപേക്ഷിക്കപ്പെട്ട ഒരു മനയിലെ മനയിലെക്കു തേവൻ ഓടിപ്പോകുന്നു.

തേങ്ങ മോഷ്ടിക്കുന്നതിനിടെ വീട്ടിലെ പാചകക്കാരൻ ഇയാളെ പിടികൂടുന്നു. അദ്ദേഹത്തെ മനയിലെ തമ്പുരാനായ കൊടുമൺ പോറ്റിയുടെ മുമ്പാകെ കൊണ്ടുവരുന്നു. അവൻ എവിടെനിന്നു വരുന്നു എന്ന് കൊടുമൺ പോറ്റി അവനോടു ചോദിക്കുകയും അവൻ ഒരു "പാണൻ" ആണെന്ന് മനസ്സിലാക്കുകയും ഒരു പാട്ട് പാടാൻ അവനോട് അഭ്യർത്ഥിക്കുകയും ചെയ്യുന്നു. പോറ്റി തേവനെ പാട്ടിനെ അഭിനന്ദിക്കുകയും പോകാനുള്ള ആഗ്രഹം ഉണ്ടായിരുന്നിട്ടും രാത്രി മനയിൽ താമസിക്കണമെന്ന് നിർബന്ധിക്കുകയും ചെയ്യുന്നു. പാചകക്കാരൻ തേവനെ അവൻറെ മുറി കാണിച്ചു കൊടുക്കുമ്പോൾ വീടിനെക്കുറിച്ചോ അതിന്റെ പശ്ചാത്തലത്തെക്കുറിച്ചോ ചോദ്യങ്ങൾ ചോദിക്കുന്നതിൽ നിന്ന് അവനെ നിരുത്സാഹപ്പെടുത്തുന്നു.

വരാഹി ദേവി ചാത്തൻ എന്ന അസുരസഹായി സമ്മാനിച്ച ചുടലൻ പോറ്റിയുടെ പിൻഗാമിയാണ് കൊടുമൺ പോറ്റിയെന്ന് അടുത്ത കുറച്ച് ദിവസങ്ങളിൽ അദ്ദേഹം പാചകക്കാരനിൽ നിന്ന് മനസ്സിലാക്കുന്നു. ചാത്തൻ്റെ നിരന്തരമായ പീഡനം അവനെ ഭ്രാന്തനാക്കി അത് ചുടലൻ പോറ്റിയെയും കുടുംബത്തെയും കൊല്ലുന്നു. കൊടുമൺ പോറ്റി ഒടുവിൽ ചാത്തനെ തോൽപ്പിച്ച് മാളികയുടെ തട്ടിൽ ചങ്ങലക്കിടുന്നു എന്നും തേവൻ മനസ്സിലാക്കൂന്നു.
ഒരു ദിവസം പാചകക്കാരൻ വീട്ടുമുറ്റത്ത് ഒരു  ശവക്കുഴി കുഴിക്കുന്നത് തേവൻ കാണുന്നു. തന്നേ കൊല്ലുവാനാണ് ഇതെന്ന് അവൻ അനുമാനിക്കുന്നു. പരിഭ്രാന്തനായി അവൻ അവിടെനിന്നു പോകാൻ ശ്രമിക്കുന്നു. പക്ഷേ കഴിയുന്നില്ല. അപ്പോഴാണ് തനിക്ക് ഓർമ നഷ്ടപ്പെട്ടെന്നും മാസങ്ങളോളം മനയിൽ കുടുങ്ങിക്കിടക്കുകയാണെന്നും അവൻ തിരിച്ചറിയുന്നു. ശവക്കുഴി അവനുള്ളതല്ല കൊടുമണിന് വേണ്ടിയുള്ളതാണെന്ന് പാചകക്കാരൻ തേവനോട് പറയുന്നു. താഴെയുള്ള കൊടുമൺ യഥാർത്ഥത്തിൽ വേഷംമാറിയ ചാത്തനാണ്. അയാൾ യഥാർത്ഥ കൊടുമണ്ണിനെ തടവിലാക്കി ഭ്രാന്തനാക്കി. ഒടുവിൽ മരണത്തിലേക്ക് നയിച്ചു. ചാത്തനെ തോൽപിച്ച് കളപ്പുരയിലെ ഒരു രഹസ്യ അറയിൽ സ്ഥാപിച്ചിരിക്കുന്ന വിളക്ക് അണ്ണച്ച് നെഞ്ചിൽ കുത്തി അവിടെ കുടുക്കുക എന്നതാണ് പാചകക്കാരനും തേവനും മനയിൽ നിന്ന് രക്ഷപ്പെടാനായി കണ്ട ഏക മാർഗം.

ഒരു തർക്കത്തിനിടെ പാചകക്കാരൻ ചാത്തൻ്റെ അരയിൽ നിന്ന് അറയുടെ താക്കോൽ മോഷ്ടിക്കുന്നു. അവൻ ചേമ്പർ തുറന്ന് വിളക്ക് ഊതി ചാത്തനെ ദുർബലനാക്കുന്നു. തേവനും പാചകക്കാരനും ചാത്തൻ്റെ വേഷവിധാനത്തിന് തീ കൊളുത്തുന്നു. 
അപ്പോൾ ഉള്ളിലെ ജീവി പുറത്തുവരുന്നു. കൊടുമണിൻ്റെ അവിഹിത പുത്രനാണെന്ന് താനെന്ന് വെളിപ്പെടുത്തുന്ന പാചകക്കാരൻ ചാത്തൻ്റെ മേൽ അധികാരം നൽകുന്ന മോതിരം ധരിക്കാൻ ശ്രമിക്കുന്നു. പക്ഷേ മോതിരത്തിൻ്റെ ശക്തി അവനെ ദുഷിപ്പിക്കുമെന്ന് വിശ്വസിക്കുന്ന തേവൻ അവനെ തടയുന്നു. ഇരുവരും യുദ്ധം ആരംഭിക്കുമ്പോൾ തീ മനയെ നശിപ്പിക്കുകയും അത് അവരുടെ മേൽ വീഴുകയും ചെയ്യുന്നു.

മനയുടെ അവശിഷ്ടങ്ങളിൽ നിന്ന് തേവൻ നടക്കുന്നു. പക്ഷേ പാചകക്കാരൻ അവനെ ആക്രമിക്കുന്നു. ആക്രമണത്തിനിടയിൽ അത് യഥാർത്ഥ തേവനല്ല വേഷംമാറിയ ചാത്തനാണെന്ന് പാചകക്കാരൻ മനസ്സിലാക്കുന്നു. ഭയന്നുവിറച്ച പാചകക്കാരൻ കാട്ടിലേക്ക് ഓടിപ്പോകുന്നു. നദി മുറിച്ചുകടക്കുമ്പോൾ ഒരു പോർച്ചുഗീസ് പട്ടാളക്കാരനെ കാണുന്നു. ചാത്തൻ്റെ തന്ത്രങ്ങളിൽ ഒന്നാണെന്ന് കരുതി അയാൾ പട്ടാളക്കാരനെ ആക്രമിക്കുന്നു.
പട്ടാളക്കാരൻ അവനെ വെടിവച്ചു കൊല്ലുന്നു. പോർച്ചുഗീസ് പട്ടാളക്കാർ കാട്ടിലൂടെ പോകുന്നു. നദി മുറിച്ചുകടന്ന് മനയിലേക്ക് നീങ്ങുന്നു. അതേസമയം ചാത്തൻ വളയവും പിടിച്ച് കാട്ടിലൂടെ നടക്കുന്നു.

 കാസ്റ്റ് 

 കൊടുമൺ പോറ്റി -  മമ്മൂട്ടി
 തേവൻ എന്ന നാടോടിക്കഥ ഗായകൻ - അർജുൻ അശോകൻ 
 കൊടുമൺ പോറ്റിയുടെ പാചകക്കാരൻ - സിദ്ധാർത്ഥ് ഭരതൻ .
 കൊടുമൺ പോറ്റിയുടെ അധീനതയിലുള്ള യക്ഷി - അമൽഡ ലിസ്
 തേവന്റെ സുഹൃത്തായ കോരൻ - മണികണ്ഠൻ ആർ.ആചാരി

 നിർമ്മാണം 

 വികസനം 
സംവിധായകന്റെ മുൻ ചിത്രമായ ഭൂതകാലം (2022) പുറത്തിറങ്ങിയ ഉടൻ നിർമ്മാതാവ് ചക്രവർത്തി രാമചന്ദ്ര രാഹുൽ സദാശിവനെ കണ്ടു. ഹൊറർ ചിത്രങ്ങൾക്ക് മാത്രമായി ഒരു പ്രൊഡക്ഷൻ ഹൗസ് ആരംഭിക്കുന്നതിനായി അദ്ദേഹം YNOT സ്റ്റുഡിയോയുടെ എസ്. ശശികാന്തുമായി സഹകരിച്ചു, നൈറ്റ് ഷിഫ്റ്റ് സ്റ്റുഡിയോസ്, ഈ സംരഭത്തിലെ ആദ്യ ചിത്രമാണ് ഭ്രമയുഗം. 

ഈ കഥ " കേരളത്തിൻ്റെ ഇരുണ്ട യുഗത്തിൽ വേരൂന്നിയതാണ്" എന്ന് ചിത്രത്തിന്റെ ലോഞ്ചിംഗ് വേളയിൽ രാഹുൽ പറഞ്ഞു.  അഞ്ച് ഇന്ത്യൻ ഭാഷകളിൽ ഒരേസമയം ചിത്രം റിലീസ് ചെയ്തു.  മലയാളം നോവലിസ്റ്റ് ടി ഡി രാമകൃഷ്ണൻ ചിത്രത്തിന്റെ സംഭാഷണങ്ങൾ തയ്യാറാക്കാൻ രാഹുലിന്റെ കൂടെ ചേർന്നു. 

 അഭിനേതാക്കൾ 
മമ്മൂട്ടി പ്രതിനായക വേഷത്തിലും അർജുൻ അശോകൻ നായകനുമായാണ് ഈ ചിത്രത്തിൽ അഭിനയിക്കുന്നത്.  സിദ്ധാർത്ഥ് ഭരതൻ, അമാൽഡ ലിസ് എന്നിവരും ചിത്രത്തിന്റെ ലോഞ്ചിംഗ് സമയത്ത് പ്രഖ്യാപിച്ച മറ്റ് അഭിനേതാക്കളിൽ ഉൾപ്പെടുന്നു. 

ഛായാഗ്രാഹകനായി ഷെഹ്‌നാദ് ജലാലും സംഗീത സംവിധായകനായി ക്രിസ്റ്റോ സേവിയറും പ്രൊഡക്ഷൻ ഡിസൈനറായി ജോതിഷ് ശങ്കറും ഈ ചിത്രത്തിന്റെ നിർമ്മാണ വേളയിൽ പങ്കുചേർന്നു. "Mammootty's 'Bramayugam' is a horror thriller set in the dark ages of KErala". 

 ചിത്രീകരണം 
പദ്ധതിയുടെ പ്രധാന ചിത്രീകരണം 2023 ഓഗസ്റ്റ് 17-ന് ആരംഭിച്ചു. കൊച്ചി എംജെഐ സ്റ്റുഡിയോയിൽ പൂജാ ചടങ്ങുകളോടെ ആരംഭിച്ച ചിത്രീകരണം പിന്നീട് ഒറ്റപ്പാലത്ത് തുടർന്നു. "Mammootty kicks off Rahul Sadasivan's directorial 'Brammayugam".  സെപ്റ്റംബർ 16-ന് മമ്മൂട്ടി തന്റെ ഭാഗങ്ങളുടെ ചിത്രീകരണം പൂർത്തിയാക്കി,  ചിത്രീകരണം 2023 ഒക്ടോബർ 18-ന് അവസാനിച്ചു.

 മാർക്കറ്റിംഗ് 
'ഭ്രമയുഗം' എന്ന ചിത്രത്തിലെ മമ്മൂട്ടിയുടെ ഫസ്റ്റ് ലുക്ക് മമ്മൂട്ടിയുടെ 72-ാം ജന്മദിനത്തിൽ പുറത്തിറങ്ങി. https://www.thehindu.com/entertainment/movies/mammoottys-first-look-from-bramayugam-out/article65801137.ece 2024 ജനുവരി 11-ന്, 2 മിനിറ്റും 11 സെക്കൻഡും ദൈർഘ്യമുള്ള ചിത്രത്തിൻ്റെ ഒരു ടീസർ പുറത്തിറങ്ങി.  2024 ഫെബ്രുവരി 10 ന് അബുദാബിയിൽ നടന്ന ഒരു ചടങ്ങിൽ ഭ്രമയുഗത്തിന്റെ ബ്ലാക്ക് ആൻഡ് വൈറ്റ് ട്രെയിലർ പുറത്തിറക്കി,  അവിടെ മമ്മൂട്ടിയും പങ്കെടുത്തു. 

 പ്രകാശനം 
ചിത്രം ബ്ലാക്ക് ആൻഡ് വൈറ്റ് ഫോർമാറ്റിൽ 2024 ഫെബ്രുവരി 15 ന് പുറത്തിറങ്ങി.  നിരൂപകരിൽ നിന്നും പ്രേക്ഷകരിൽ നിന്നും വളരെ നല്ല അഭിപ്രായങ്ങൾ ഈ ചലച്ചിത്രത്തിന് ലഭിച്ചു.

 സ്വീകരണം 

 ബോക്സ് ഓഫീസ് 
കേരളത്തിൽ ആദ്യ ദിനം തന്നെ 3 കോടി കളക്ഷൻ നേടിയ ചിത്രം ആദ്യ വാരാന്ത്യത്തിൽ ആഗോളതലത്തിൽ 32 കോടിയിലധികം കളക്ഷൻ നേടി. 

 സംഗീതം 
ക്രിസ്റ്റോ സേവ്യറാണ് ചിത്രത്തിന് സംഗീതം നൽകിയത്. [ അവലംബം ആവശ്യമാണ് ]

ട്രാക്ക് ലിസ്റ്റിംഗ് - മലയാളം നം. തലക്കെട്ട് വരികൾ ഗായകൻ(കൾ) നീളം 1. "കൊടുമൺ പോറ്റി" തീം വാദ്യസംഗീതം 1:39 2. "പൂമണി മാളിക" അമ്മു മരിയ അലക്സ് ക്രിസ്റ്റോ സേവ്യർ 3:09 3. "തമ്പയെ" ദിന് നാഥ് പുത്തഞ്ചേരി ക്രിസ്റ്റോ സേവ്യർ 2:02 4. "ആദിത്യൻ ഇല്ലത്തെ" ദിന് നാഥ് പുത്തഞ്ചേരി ക്രിസ്റ്റോ സേവ്യർ 3:31 5. "ആരംഭം" ദിന് നാഥ് പുത്തഞ്ചേരി ക്രിസ്റ്റോ സേവ്യർ, അഥീന 3:41 6. "ഭ്രാന്തിൻ്റെ യുഗം" ദിന് നാഥ് പുത്തഞ്ചേരി ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16
ട്രാക്ക് ലിസ്റ്റിംഗ് - തമിഴ് നം. തലക്കെട്ട് വരികൾ ഗായകൻ(കൾ) നീളം 1. "കൊടുമൺ പോറ്റി" തീം വാദ്യസംഗീതം 1:39 2. "പൂമണി മാളിഗൈ" മധുരകവി ശ്രീകാന്ത് ഹരിഹരൻ 3:09 3. "സെങ്കോൺ" മധുരകവി ശ്രീകാന്ത് ഹരിഹരൻ 2:02 4. "ആധവൻ ഇല്ലാ" മധുരകവി ശ്രീകാന്ത് ഹരിഹരൻ 3:31 5. "ആരംഭം" മധുരകവി ശ്രീകാന്ത് ഹരിഹരൻ, അഥീന 3:41 6. "ഭ്രാന്തിൻ്റെ യുഗം" മധുരകവി ശ്രീകാന്ത് ഹരിഹരൻ, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16
ട്രാക്ക് ലിസ്റ്റിംഗ് - തെലുങ്ക് നം. തലക്കെട്ട് വരികൾ ഗായകൻ(കൾ) നീളം 1. "കൊടുമൺ പോറ്റി" തീം വാദ്യസംഗീതം 1:39 2. "പുന്നഗ പൂത്തോട്ട" പൂർണാചാരി സായ് വിഘ്നേഷ് 3:09 3. "ഈ മഹാ ലോകാന" പൂർണാചാരി സായ് വിഘ്നേഷ് 2:02 4. "സൂരീടെ ലേക്കുൻ്റെ" പൂർണാചാരി സായ് വിഘ്നേഷ് 3:31 5. "ആരംഭം" പൂർണാചാരി സായ് വിഘ്നേഷ്, അഥീന 3:41 6. "ഭ്രാന്തിൻ്റെ യുഗം" പൂർണാചാരി സായ് വിഘ്നേഷ്, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16
ട്രാക്ക് ലിസ്റ്റിംഗ് - കന്നഡ നം. തലക്കെട്ട് വരികൾ ഗായകൻ(കൾ) നീളം 1. "കൊടുമൺ പോറ്റി" തീം വാദ്യസംഗീതം 1:39 2. "ഭൂമി മാലിക" വി മനോഹർ സായ് വിഘ്നേഷ് 3:09 3. "ഈ മഹാ ലോകാദി" വി മനോഹർ സായ് വിഘ്നേഷ് 2:02 4. "ആദിത്യനില്ലടെ" വി മനോഹർ സായ് വിഘ്നേഷ് 3:31 5. "ആരംഭം" വി മനോഹർ സായ് വിഘ്നേഷ്, അഥീന 3:41 6. "ഭ്രാന്തിൻ്റെ യുഗം" വി മനോഹർ സായ് വിഘ്നേഷ്, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16
ട്രാക്ക് ലിസ്റ്റിംഗ് - ഹിന്ദി നം. തലക്കെട്ട് വരികൾ ഗായകൻ(കൾ) നീളം 1. "കൊടുമൺ പോറ്റി" തീം വാദ്യസംഗീതം 1:39 2. "പൂജാനിയേ മാലിക്" റിയ മുഖർജി ശ്രീകാന്ത് ഹരിഹരൻ 3:09 3. "ഹോ തും ഹായ്" റിയ മുഖർജി ശ്രീകാന്ത് ഹരിഹരൻ 2:02 4. "തിമിർ ഹേ" റിയ മുഖർജി ശ്രീകാന്ത് ഹരിഹരൻ 3:31 5. "ആരംഭം" റിയ മുഖർജി ശ്രീകാന്ത് ഹരിഹരൻ, അഥീന 3:41 6. "ഭ്രാന്തിൻ്റെ യുഗം" റിയ മുഖർജി ശ്രീകാന്ത് ഹരിഹരൻ, ക്രിസ്റ്റോ സേവ്യർ, സായന്ത് എസ് 4:43 മൊത്തം നീളം: 18:16

 അവലംബങ്ങൾ 

 പുറത്തേക്കുള്ള കണ്ണികൾ 


വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ